钦定古今图书集成/明伦汇编/氏族典/第201卷 > 《郑樵通志》 > 高绰
## 钦定古今图书集成/明伦汇编/氏族典/第201卷 > 《郑樵通志》 > 高绰

按《魏书高允传》：“允子怀，怀子绰，字僧裕，少孤，恭敏自
立，身长八尺，沈雅有度量，博涉经史。太和十五年，拜
奉朝请，太尉法曹行参军，寻兼尚书祠部郎，以母忧
去职。久之，除治书侍御史，转洛阳令。绰为政强直，不
避豪贵，邑人惮之。又诏参议律令，迁长兼国子博士，
行颍川郡事。诏假节，行泾州刺史。延昌初，迁尚书右”
丞，参议。壬子，历肃宗初司徒清河王怿司马，冠军。又
随怿迁太尉司马。其年，大乘贼起，都督元遥率众讨
之，诏绰兼散骑常侍，持节以白虎幡军前招慰。军还，
除汲郡太守，固辞不拜。俄行荥阳郡事，以本将军出
除豫州刺史。为政清平，抑强扶弱，百姓爱之。迁后将
军、并州刺史。正光三年冬，暴疾卒，年四十八。赠安东
将军、冀州刺史，谥曰简。